Onarheim vokste opp i Asker. Mellom ungdomsskolen og gymnaset gikk han ett år på skole i Avon Illinois. I gymnastiden i Asker var han aktiv basketballspiller i det lokale idrettsmiljøet og spilte etter hvert også på det norske landslaget. Etter examen artium begynte han på økonomistudier ved Southern Illinois University hvor han avla en MBA. Han fikk jobb i finansselskapet Edward D. Jones mens han ennå studerte.